Príloha č. 1 súťažných podkladov

**Opis predmetu zákazky**

**Ochranná protichemická maska a kombinovaný filter**

**Časť 1: „Ochranná maska s príslušenstvom“**

**Všeobecné vymedzenie predmetu zákazky**

Predmetom zákazky je zabezpečenie dodávky ochranných masiek s príslušenstvom v celkovom počte 22 600 súprav.

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenské Ľupča

Jedná sa o ochrannú protichemickú masku, fľašku na pitný režim, prostriedok na individuálnu očistu masky a transportný obal – brašna, do ktorého sa vložia aj dva ochranné filtre triedy CBRN.

**Minimálne požiadavky:**

**Ochranná maska**

1. farba: čierna
2. veľkosť: najviac v troch veľkostných variantoch – S, M, L, nevylučuje možnosť predloženia jedného „univerzálneho“ variantu veľkosti masky, ktorý pokrýva všetky tri uvedené veľkostné varianty
3. poskytuje ochranu pred látkami CBRN,
4. možnosť chemickej dekontaminácie, ako aj dekontaminácie horúcou parou pri teplote 170 °C,
5. ochranné používateľské vlastnosti (okrem filtračného sorpčného systému) musia byť zachované po päťnásobnom odmorení pri priemernej hustote kontaminácie l g/m-2 CBRN látkami,
6. dýchací odpor pri prietoku vzduchu 30 l/min. je max. 0,3 mbar pri vdychu,
7. dýchací odpor pri prietoku vzduchu 30 l/min. je max. 0,6 mbar pri výdychu,
8. obsah oxidu uhličitého vo vdychovanom vzduchu je menší ako 1,0% podľa EN 136:1998(STN EN 136:2001),
9. je vybavená minimálne 5-bodovým upínacím systémom,
10. umožňuje bezpečné a spoľahlivé uchopenie filtra z oboch stranách masky,
11. zabezpečuje spoľahlivú priľnavosť na tvár,
12. maska je vybavená vnútornou maskou (polomaskou), vyrobenou zo silikónu, EPDM materiálu alebo vysoko kvalitného syntetického kaučuku, pričom môže byť zhotovená aj z TPE materiálu, avšak iba v kvalite „medical-grade“ s platným certifikátom preukazujúcim splnenie normy ISO 10993,
13. umožňuje príjem tekutín z prídavnej fľaše a užitie liekov v tekutom stave bez zloženia masky,
14. umožňuje nosenie ochrannej prilby s priezorom pre poriadkové jednotky a balistickej prilby s priezorom,
15. umožňuje spoľahlivé vedenie mierenej streľby z ručných zbraní aj pri použití zameriavacích optických prístrojov,
16. binokulárne zorné pole je min. 80%, efektívne zorné pole je min. 85%; celopriezorové,
17. priezor je schopný vydržať dopad oceľovej guľky s nominálnym priemerom 6 mm a minimálnou hmotnosťou 0,86 g pri rýchlosti do 120 m/s podľa EN ISO 18526-3:2020 alebo musí spĺňať požiadavky STANAG 2920 na balistickú ochranu proti črepinám (V-50, min. 215 m/s),
18. priezor je vyrobený z polykarbonátu alebo iného rovnako odolného materiálu a je odolný proti nárazu, poškrabaniu a zahmlievaniu,
19. maximálna hmotnosť bez filtra: do 600 g±10%,
20. funkčná spoľahlivosť pri okolitej teplote od -30 °C do +60 °C,
21. hygienická a zdravotná nezávadnosť použitých materiálov podľa EN 136:1998/AC:2003,
22. maska zabezpečuje odvod vlhkosti (kondenzátu pár a potu) v množstve min. 60 g/hod.,
23. maska je vybavená závitom ventilovej komory Rd 40x1/7“ na pripojenie ochranného filtra podľa EN 148-1:2018,
24. zrozumiteľnosť pri verbálnej komunikácii min. 90%,
25. doba poskytovanej záruky je min. 2 roky,
26. skladovateľnosť v originálnom obale je min. 20 rokov.

**Transportný obal - brašna**

1. farba: čierna, resp. tmavosivá,
2. umožňuje uloženie masky s pitným režimom, 2 ks ochranných filtrov a prostriedku na individuálnu očistu masky,
3. umožňuje nosenie cez rameno a na služobnom opasku o šírke 50 mm,
4. konštrukcia a umiestnenie uzatváracieho prvku musí zabrániť nechcenému otvoreniu brašny používateľom alebo cudzou osobou,
5. funkčná spoľahlivosť pri okolitej teplote od -30 °C do +60 °C,
6. vonkajší materiál je vodoodpudivý a oderuvzdorný,
7. vnútorný materiál chráni masku pred mechanickým poškodením pri nosení, vrátane poškriabania priezoru,
8. použité materiály sú hygienicky a zdravotne nezávadné,
9. brašna je umývateľná bežnými čistiacimi prostriedkami (napr. mydlo, vlažná voda a pod.),
10. doba poskytovanej záruky je min. 2 roky,
11. skladovateľnosť v originálnom obale je min. 20 rokov,

Súčasťou ochrannej masky má byť aj prostriedok na individuálnu očistu masky; spôsob balenia, zloženia čistiacej látky a množstva na jednu masku je podľa odporúčania výrobcu ochrannej masky.

**Všeobecné požiadavky**

Predmet zákazky musí byť vybavený certifikátom alebo písomným vyhlásením o zhode výrobku s technickými predpismi, vrátane spôsobu posudzovania zhody podľa § 22 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.

Predmet zákazky musí spĺňať podmienky podľa zákona č. 124/2006 Z. z. o bezpečnosti a ochrane zdravia pri práci o zmene a doplnení niektorých zákonov.

V ponuke uchádzača požadujeme predložiť:

* potvrdenie o pôvode predmetu zákazky s uvedením výrobcu a základným technickým opisom vrátane fotografií,
* príslušné certifikáty preukazujúce splnenie vyššie uvedených medzinárodných resp. slovenských technických noriem, alebo čestné vyhlásenie o príslušnej certifikácií vystavené autorizovanou osobou (napr. v oblasti bezpečnosti, STN, EN, ISO a pod.).

Pri dodávke tovaru predložiť dokumentáciu v slovenskom alebo českom jazyku v rozsahu:

* návod na obsluhu, opravy, údržbu,
* technický popis,
* katalóg náhradných dielcov,
* záručné podmienky,

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením, ktoré svojimi kvalitatívnymi, technickými a funkčnými parametrami napĺňa účel použitia predmetu zákazky tak, ako je uvedené v tejto časti súťažných podkladov.